# «CHINAR EASY COINS» ԱԿՑԻԱՅԻ ՊԱՅՄԱՆՆԵՐՆ ՈԻ ԿԱՆՈՆՆԵՐԸ

* 1. **«CHINAR EASY COINS»** ակցիան (այսուհետ՝ Ակցիա) «Իզի Փեյ» ՍՊԸ (այսուհետ նաև` Ընկերություն) կողմից կազմակերպվող **«Easy Wallet»** էլեկտրոնային վճարային համակարգի (այսուհետ՝ ԷՎՀ) օգտատերերի համար անցկացվող ծրագիր է, որը նպատակ ունի խրախուսել նույնականացված օգտատերերի կողմից ԷՎՀ-ով վճարումների կատարումը և այդպիսով ընդլայնել **«Easy Wallet»** ԷՎՀ իրացվելիության մակարդակը և օգտատերերի շրջանակը:
  2. Սույն կանոններով սահմանվում են **«Easy Wallet»** ԷՎՀ բջջային հավելվածը ներբեռնած, անձը հաստատող փաստաթղթի կամ բանկային քարտ կցելու միջոցով նույնականացված, էլեկտրոնային դրամապանակի հաշվառման հաշվին կամ դրան կցված բանկային քարտին դրական մնացորդ ունեցող օգտատերերի կողմից Երևան քաղաքի Ադոնցի 6/333 հասցեում գործող «Չինար» սուպերմարկետում ԷՎՀ-ով վճարումներ կատարելու դեքպում հետվճար ստանալու կարգը և պայմանները:
  3. Ակցիայի շրջանակներում **«Easy Wallet»** էլեկտրոնային դրամապանակը ներբեռնած, գործարկած, անձը հաստատող փաստաթղթի կամ բանկային քարտի միջոցով նույնականացված, էլեկտրոնային դրամապանակի հաշվառման հաշվին կամ դրան կցված բանկային քարտին դրական մնացորդ ունեցող ցանկացած օգտատեր 2020 թվականի հուլիսի 1-ից մինչև սեպտեմբերի 1-ն ընկած ժամանակահատվածում Երևան քաղաքի Ադոնցի 6/333 հասցեում գործող «Չինար» սուպերմարկետում ԷՎՀ-ի միջոցով վճարում կատարելու դեպքում կստանա հետվճարային միավորներ։
  4. Սույն պայմաններով և կանոններով սահմանված հետվճարային միավորները հաշվարկվում են 1 միավոր = 1 ՀՀ դրամ սկզբունքով: Սույն կանոնների 1.3 կետում նշված ժամկետում և առևտրի կետում ԷՎՀ-ով կատարված յուրաքանչյուր վճարման դիմաց հաշվեգրվող հետվճարի գումարը կազմում է վճարված գումարի 1 /մեկ/ տոկոսի չափով, որը հաշվեգրվում է վճարումը կատարող օգտատիրոջ հաշվառման հաշվին ՝ առցանց, սակայն ոչ ուշ տվյալ վճարումը կատարելու օրվան հաջորդող աշխատանքային օրվա ժամը 23:59:59:
  5. Սույն կանոնների 1.4 կետում նշված հետվճարը մուտքագրվում է օգտատիրոջ էլեկտրոնային դրամապանակի հաշվառման հաշվում վարվող առանձին՝ «Easy Coins» վերնագրված ենթաբաժնում, որտեղից կարող է օգտատիրոջ հայեցողությամբ փոխանցվել հաշվառման հաշվին հասանելի դրական մնացորդին:
  6. Ակցիային կարող են մասնակցել **«ԻԶԻ ՈՒԱԼԼԵԹ**» ԷՎՀ բջջային հավելվածը ներբեռնած, գործարկած, անձը հաստատող փաստաթղթի միջոցով նույնականացված, էլեկտրոնային դրամապանակի հաշվառման հաշվին կամ դրան կցված բանկային քարտին դրական մնացորդ ունեցող ցանկացած օգտատեր:
  7. Ակցիայի շրջանակներում ստացած միավորները վավեր են նաև Ակցիայի ավարտից հետո:
  8. Սույն կանոնները կարող են միակողմանիորեն փոփոխվել Ընկերության կողմից` խմբագրված տարբերակը [www.easypay.am](http://www.easypay.am/) կայքում հրապարկելու միջոցով:
  9. Սույն կանոնները և նկարագրված բոլոր գործողություններն ու հարաբերությունները կարգավորվում են ՀՀ գործող օրենսդրությամբ: Կողմերի միջև առաջացող վեճերը լուծվում են բանակցությունների միջոցով, իսկ բանակցությունների միջոցով համաձայնության չգալու դեպքում վեճերի լուծումը կողմերից որևէ մեկի նախաձեռնությամբ կարող է ՀՀ օրենսդրությամբ սահմանված կարգով հանձնվել իրավասու դատարանի քննությանը կամ Կողմերի միջև համապատասխան համաձայնության առկայության դեպքում՝ արտոնագրված հաշտարարի կամ արբիտրաժային տրիբունալի քննությանը:
  10. Սույն կանոնները և Ակցիան գործում են մինչև 2020 թվականի սեպտեմբերի 1-ը ներառյալ: